
ДО

ОБЩИНСКИ СЪВЕТ 

БУРГАС

Д О К Л А Д Н А   З А П И С К А

от Йорданка Бенова-Ананиева 
Зам.-кмет „Образование, здравеопазване, социални дейности и младежки политики“ на Община Бургас
ОТНОСНО: Прекратяване на съсобственост между Община Бургас и физическо лице, чрез продажба на 147/647 кв.м идеални части от УПИ І-26 в кв. 26, по плана кв. Банево, гр. Бургас - частна общинска собственост
УВАЖАЕМИ ОБЩИНСКИ СЪВЕТНИЦИ, 
В Община Бургас е постъпило заявление с вх. № 94-01-3687/2/18.06.2021г. от И. М. И., с искане за прекратяване на съсобствеността в УПИ І-26 в кв.26 по плана на кв. Банево, гр. Бургас, чрез продажба на общинските идеални части от цитирания имот. 
Община Бургас e собственик на 147/647 (сто четиридесет и седем от шестстотин четиридесет и седем) кв.м идеални части от недвижим имот, актувани с Акт № 9593/08.06.2021г. за частна общинска собственост, представляващи идеална част от урегулиран поземлен имот (УПИ) І-26 (едно римско за имот с планоснимачен номер двадесет и шест), целият с площ 647 (шестстотин четиридесет и седем) кв.м в кв.26 (двадесет и шест), отреден „за жилищно строителство“ по плана на кв.Банево, гр.Бургас, при граници на целия имот: север – край на регулация; изток - УПИ IІ; юг – УПИ ХХІІ-25; запад – улица, отразен като поземлен имот (ПИ) с идентификатор 07079.705.26 (нула седем нула седем девет точка седем нула пет точка две шест) по КККР на гр. Бургас, при съседи: 07079.705.3044, 07079.705.25, 07079.705.1600, 07079.13.2032.

Останалите 500/647 кв.м идеални части до пълната площ на имота, ведно с построената в него едноетажна жилищна сграда с идентификатор 07079.705.26.1 по КККР на гр. Бургас, със застоена площ 20 кв.м,  са собственост на И. М. И. съгласно нотариален акт за дарение на недвижим имот със запазено вещно право на ползване №121, том І, рег.№1915, дело №99/04.06.2021г. на Нотариус при БРС и приложено разрешение за строеж № 160/16.04.1979г., издадено от БГНС.
Собствените на Община Бургас 147/647 кв.м. идеални части от УПИ І-26 в кв. 26, по плана на кв.Банево, гр.Бургас, не отговарят на изискванията на чл.19 от Закона за устройство на територията (ЗУТ) за обособяване на самостоятелен урегулиран поземлен имот. Целесъобразно е прекратяване на съсобствеността в имота чрез продажба на дела на Община Бургас по пазарни цени.
В изпълнение разпоредбите на чл. 41, ал. 2, във връзка с чл. 22, ал. 3 от ЗОС, е възложено изготвяне на пазарна оценка на 147/647 кв.м идеални части от УПИ І-26, целият с площ 647 кв.м в кв. 26, по плана на кв. Банево, гр. Бургас, на оценител, член на КНОБ, определена в размер на 9 580 лв. (девет хиляди петстотин и осемдесет), без ДДС.

Данъчната оценка на имота, предмет на продажба е 3 267,80 лв. (три хиляди двеста шестдесет и седем лева и осемдесет стотинки).

Имотът не е включен в Програмата за управление и разпореждане с общинската собственост на Община Бургас за 2021г., приета с Решение по т. 11 от проведеното на 23.02.2021г. и 24.02.2021г. заседание на Общински съвет – Бургас (Протокол № 20) по реда на чл. 8, ал. 9 от ЗОС, поради което Раздел ІІ, т. 3 „Прекратяване на съсобственост по чл. 36, ал. 1, т. 2 от ЗОС, чрез продажба на общински идеални части“ трябва да бъде допълнен с цитирания по-горе имот.

Предвид изложеното и на основание правомощията на кмета по чл. 64, ал. 1 от Правилника за организацията и дейността на Общинския съвет и взаимодействието му с Общинската администрация на община Бургас, приет от Общински съвет – Бургас, като взех предвид решение на Комисията, назначена със Заповед № 1325/25.05.2021 г. на Кмета на Община Бургас, прието с протокол от 07.07.2021г., което възприемам изцяло, предлагам Общински съвет - Бургас, на основание чл. 21, ал. 1, т. 8 от Закона за местното самоуправление и местната администрация, чл. 8, ал. 9 от Закона за общинската собственост (ЗОС), чл. 36 от Закона за собствеността (ЗС), чл. 36, ал. 1, т. 2 от ЗОС, чл. 41, ал. 1, т. 2 и чл. 42 от Наредбата за реда за придобиване, управление и разпореждане с общински имоти и вещи, приета от Общински съвет–Бургас, да вземе следното
Р Е Ш Е Н И Е:

1. Допълва Програмата за управление и разпореждане с общинската

собственост на Община Бургас за 2021г. приета с Решение по т. 11 от дневния ред на проведеното на 28.01.2020г. заседание на Общински съвет – Бургас (Протокол №20), в Раздел ІІ, т. 3 „Прекратяване на съсобственост по чл. 36, ал. 1, т. 2 от ЗОС, чрез продажба на общински идеални части“ с недвижим имот, представляващ 147/647 кв.м идеални части от (УПИ) І-26, целият с площ 647 кв.м в кв.26, отреден „за жилищно строителство“ по плана на кв. Банево, гр. Бургас, при граници на целия имот: север – край на регулация; изток - УПИ IІ; юг – УПИ ХХІІ-25; запад – улица, отразен като поземлен имот (ПИ) с идентификатор 07079.705.26 по КККР на гр. Бургас, при съседи: 07079.705.3044, 07079.705.25, 07079.705.1600, 07079.13.2032, за които има съставен Акт № 9593/08.06.2021г. за частна общинска собственост.
2. Да се прекрати съсобствеността между Община Бургас и И. М. И., чрез продажба на 147/647 (сто четиридесет и седем от шестстотин четиридесет и седем) кв.м идеални части от недвижим имот, актувани с Акт № 9593/08.06.2021г. за частна общинска собственост, представляващи идеална част от  урегулиран поземлен имот (УПИ) І-26 (едно римско за имот с планоснимачен номер двадесет и шест), целият с площ 647 (шестстотин четиридесет и седем) кв.м в кв.26 (двадесет и шест), отреден „за жилищно строителство“ по плана на кв. Банево, гр. Бургас, при граници на целия имот: север – край на регулация; изток - УПИ IІ; юг – УПИ ХХІІ-25; запад – улица, отразен като поземлен имот (ПИ) с идентификатор 07079.705.26 (нула седем нула седем девет точка седем нула пет точка две шест) по КККР на гр. Бургас, при съседи: 07079.705.3044, 07079.705.25, 07079.705.1600, 07079.13.2032, за сумата от 9 580 лв. (девет хиляди петстотин и осемдесет), без ДДС.

Приложение: Заявление вх. № 94-01-3687/2/18.06.2021г.; Акт № 9593/08.06.2021г. за частна общинска собственост; Скица № 94-01-3687/2/26.05.2021г., издадена от дирекция „ЦАУ Освобождение“ при Община Бургас; Скица № 15-676275-23.06.2021г., издадена от СГКК-гр. Бургас; нот. акт №121, том І, рег.№1915, дело №99/04.06.2021г.; Протокол от 07.07.2021г. на комисията, назначена от Кмета на Община Бургас; Удостоверение за данъчна оценка, издадено от дирекция МПДТР при Община Бургас; Експертна оценка от лицензиран оценител.

ЙОРДАНКА АНАНИЕВА

За Кмет на Община Бургас

(съгласно Заповед № 1936/14.07.2021г.

на Кмета на община Бургас)

Съгласували:

Златина Георгиева, Директор на дирекция ПНО

Живко Димитров, Директор на дирекция УОС

Катерина Сидерова-Грудова, Гл. юрисконсулт в дирекция УОС

Изготвил: 
инж. Райна Димова, Ст. експерт в дирекция УОС
